जीवनभरि देश र जनताका मुक्तिका लागि लडेका कम्युनिस्ट पार्टीको धरोहर मोहनविक्रम सिंहका छोरा हुन्– समीर सिंह । मोहनविक्रमको योगदानले नै मुलुकमा कम्युनिस्टको उभार आएको समीरको ठम्याइ छ । ‘निःस्वार्थ र सम्झौताहीन राजनीतिक व्यक्तित्व हुनुहुन्छ,’ बुवाको प्रशंसा गर्दै उनले भने, ‘उहाँ राजमोको नेता हो । उहाँका आदर्श, संघर्षमय जीवनबाट प्रभावित भएर राजनीतिमा लागें । उहाँको कार्यकर्ता बनें । त्यस अर्थमा उहाँसँग नातागत, भावनात्मक र राजनीतिक सम्बन्ध छ । बुवा र मबीच वर्गीय नाताले बाँधेको छ ।’
